

CE POATE FACE PENTRU DUMNEAVOASTRĂ PĂRINȚII,
PROFESORUL CONSILIER ȘCOLAR

A-l ajuta pe copil să-şi afirme personalitatea, să-şi valorifice la maximum aptitudinile şi capacităţile, să desfăşoare o muncă pe măsura posibilităţilor proprii, înseamnă a-ţi îndeplini misiunea de părinte. Consilierea este o formă specială de comunicare, care implică ascultare; este o formă confidenţială de a oferi ajutor, bazată pe principiul dezvoltării personale. Prin intermediul şedinţelor de consiliere cu părinţii, am dorit să facilităm schimbările comportamentale, ameliorarea relaţiilor personale, deprinderea tehnicilor de rezolvare a conflictelor şi de comunicare cu copiii. Am dorit ca întâlnirile cu părinţii să nu fie formale, ci să dea posibilitatea dialogului sincer: de aceea un accent deosebit s-a pus pe activităţile de cunoaştere interpersonală, pentru a crea un cadru de siguranţă şi pe strategiile de desfăşurare a acestora care am dorit să fie variate, accesibile, plăcute.

CONSILIEREA 

Ce este consilierea ?  Relaţie interumană dintre o persoană specializată – consilierul – şi una sau mai multe persoane.
Relaţia dintre consilier şi persoana sau grupul consiliat este una de participare, de colaborare.
Aspectul esenţial al consilierii este confidenţialitatea şi încrederea reciprocă.
Ca artă – presupune atitudini şi abilităţi personale Consilierea Ca ştiinţă – presupune dezvoltarea unor abilităţi, tehnici şi cunoştinţe

- oferirea de informaţii specializate (metode de învăţare eficientă, metode de relaxare); 
- clarificarea şi definirea problemelor cu care se confruntă persoana sau grupul; 
- dezvoltarea personală a unui stil de viaţă sănătos; 
- formarea şi dezvoltarea unor componente sănătoase şi responsabile; 
- asistarea persoanei în criză.


Tipuri de consiliere: 
           - suportivă 
                    - informaţională 
                             - vocaţională
                 - de criză 
                            - educaţională 
                                        - de dezvoltare personală
                       - psihoeducație pentru copii și/sau părinți

Consilierea educaţională a părinţilor este:
•         educaţie a educaţiei copilului;
•         un studiu al creşterii şi educării copilului;
•         formare a abilităţii de comunicare şi de analiză a acestora;
•         un examen cognitiv al sarcinilor secvenţiale ale părinţilor în creşterea, dezvoltarea copilului.




Activitatea de consiliere psihopedagogică a părinţilor cuprinde şi elemente de educaţie a părinţilor. În programele de consiliere psihopedagogică a părinţilor / familiilor există componente de educaţie a acestora.

Educaţia familiei şi educaţia părinţilor vizează acţiuni îndreptate spre exersarea funcţiei educative, spre dezvoltarea unor practici eficiente de comunicare şi interacţionare în familie, fiind considerată componentă a consilierii familiei. 


Educaţia părinţilor se referă în general la susţinerea parenţialităţii deja manifestate. 
*De aceea trebuie să facem distincţie între educaţia părinţilor şi educaţia parentală.



Educaţia parentală este educaţia prin care pregătim tânăra generaţie în vederea preluării modelelor de parenţialitate, dar și un câmp de cercetare şi acţiune interdisciplinar şi relativ recent. Educaţia parentală, care poate fi mai bine exprimată în termenul de formare parentală, desemnează o tentativă formală de creştere a conştiinţei părinţilor şi de utilizare a practicilor parentale.Considerăm ca formare parentală orice acţiune educativă de sensibilizare, învăţare, antrenare, clarificare a valorilor, atitudinilor şi practicilor parentale de educaţie.


Educaţia familială se referă la construirea deprinderilor, valorilor, normele vieţii în familie şi îi are în vedere pe toţi membrii acesteia, cuprinzând o sferă mai amplă decât educaţia parentală. Educaţia familială este un ansamblu de practici sociale puse în mişcare de părinţi, în cadrul grupului familial, în direcţia copiilor, prin intermediul intervenienţilor sociali, în direcţia părinţilor – formare parentală, a copiilor – intervenţie educativă de sprijin sau de suplinire a grupului familial.
